Skoleterroren: Jakter bakmennene - fire sporet opp via SIM-kort
* Tehrik-e-Taliban Pakistan (TTP) har tatt ansvaret for angrepet. De er en paraplyorganisasjon som samler flere opprørsgrupper med bånd til Taliban i Afghanistan. * Syv terrorister stormet en skole drevet av det pakistanske forsvaret. Opprørerne sier angrepet er en hevn for Pakistans angrep på Talibans tilholdssteder i Nord-Waziristan. * 132 elever og 9 lærere ble drept i angrepet. 25 elever skal være kritisk skadet. Det var totalt 1099 elever og arbeidende registrert på skolen, ifølge myndighetene. * Sikkerhetsstyrkene klarte å redde ut 960 og skal ha vært på skolen 15 minutter etter at angrepet startet. Av de 960 var 121 skadet. De fire ble sporet opp gjennom et SIM-kort som skal ha vært i bruk under angrepet, skriver den pakistanske avisen Dawn. SIM-kortet skal ha vært registrert på den pågrepne kvinnen. Pågripelsen skal ha skjedd i byen Hasilpur i Bahawalpur-distriktet fredag. Ifølge Dawn var en lokal mobiltelefonforhandler involvert i etterforskningen i forkant av politiets aksjon.132 elever og ni ansatte mistet livet i terrorangrepet mot skolen, hvor syv terrorister tok seg inn via baksiden med en stige. Ytterligere syv omkom av skader onsdag. I tillegg ble over 120 personer såret. Flere av de døde omkom av hodeskudd, mens flere skal ha blitt brent levende. Onsdag måtte over hundre familier i Peshawar begrave sine barn. Les også:24 år gammel kvinnelig lærer ofret seg for barna Torsdag skrev Dawn at Taliban-kalifen Umar Adizai, også kjent som Umar Naray og Umar Khalifa, ringte terroristene og ga instruksjoner fra Nazian-distriktet i provinsen Nangrahar i Afghanistan. Pakistan har navnene til de døde terroristene og skal ha transkribert samtalene mellom en av dem som identifiseres som Abuzar og kalifen.«Vi har drept alle barna i auditoriet. Hva gjør vi nå?» skal terorristene ha meldt tilbake til kalifen. «Vent på at hæren kommer, drep dem før dere sprenger dere selv», skal de ha fått til svar. Detaljene skal blant annet stamme fra etterretningsinformasjon som leder av den pakistanske hæren, Raheel Sharif, delte med afghanske myndigheter onsdag. - Sentral etterretningsinformasjon ble delt med myndighetene etter Peshawar-angrepet, het det i en uttalelse fra en informasjonsrådgiver i forbindelse med generalens besøk i Afghanistan.Pågripelsen i Hasilpur kommer som et resultat av en intens jakt på bakmennene til terrorangrepet på skolen i Peshawar. Pakistansk etterretning mener ordren om angrepet skal ha kommet fra øverste hold i pakistansk Taliban, fra lederen Maulana Fazlullah. Det er samme mann som skal ha gitt ordren om å drepe den ferske fredsprisvinneren Malala Yousafzai. I likhet med flere andre sentrale ledere i den islamistiske bevegelsen, skal Fazlullah gjemme seg rett over grensen til Afghanistan, i Nuristan-provinsen, skriver Daily Mail.Parallellt med jakten på de ansvarlige for skoleterroren, har det pakistanske forsvaret intensivert sine luftangrep mot Taliban-kontrollerte områder. Fredag ble 67 militanter drept i Khyber-regionen på pakistansk side av grensen mellom Pakistan og Afghanistan, skriver nyhetsbyrået AP. Khyber grenser til Peshawar, der skoleterroren fant sted. Tradisjonelt har militante islamister rømt til Khyber etter å ha angrepet mål i Peshawar, og luftangrepene settes derfor i sammenheng med terrorangrepet på skolen.
Pakistansk politi skal ha arrestert én kvinne og tre menn som de mener var involvert i terrorangrepet på skolen i Peshawar tirsdag.